

**Қазақстан Республикасының Жезқазған, Көкшетау және Семей облыстық соттарын тарату, кейбiр аудандық (қалалық) соттарын басқа облыстарға жатқызу және қайта атау туралы**

Қазақстан Республикасы Президентiнiң Жарлығы 1997 жылғы 23 мамырдағы N 3524

      "Қазақстан Республикасындағы соттар және судьялардың мәртебесi
туралы" Қазақстан Республикасы Президентiнiң 1995 жылғы 20
желтоқсандағы Конституциялық заң күшi бар N 2694
U952694\_
Жарлығының 15-бабының 1-тармағына, 10-бабының 1-тармағына сәйкес

және Республиканың әкiмшiлiк-аумақтық құрылысындағы кейбiр
өзгерiстерге байланысты қаулы етемiн:
1. Мына соттар:
1) Жезқазған, Көкшетау және Семей облыстық соттары;
2) Батыс Қазақстан облысының Ақжайық және Тайпақ аудандық
соттары;
3) Көкшетау облысының Арықбалық, Уәлиханов, Келлер, Көкшетау,
Ленинград, Рузаев, Чистополь, Чкалов аудандық соттары, Щучинск
қалалық соты;
4) Қостанай облысының Жiтiқара қалалық соты;
5) Павлодар облысының Ақсу және Екiбастұз аудандық соттары
таратылсын.
2. Мына соттар:
1) таратылған Семей облысының аудандық (қалалық) соттары Шығыс
Қазақстан облысына;
2) таратылған Жезқазған облысының аудандық (қалалық) соттары
Қарағанды облысына;
3) таратылған Көкшетау облысының аудандық (қалалық) соттары
Солтүстiк Қазақстан облысына жатқызылсын.
3. Мына соттар:
1) Көкшетау облысының Қызыл ту ауданды соты Солтүстiк Қазақстан
облысының Уәлиханов аудандық соты;
2) Көкшетау облысының Красноармейск аудандық соты Солтүстiк
Қазақстан облысының Тайынша аудандық соты;
3) Көкшетау облысының Куйбышев аудандық соты Солтүстiк Қазақстан
облысының Целинный аудандық соты;
4) Көкшетау облысының Ленин аудандық соты Солтүстiк Қазақстан
облысының Ақжар аудандық соты;
5) Батыс Қазақстан облысының Чапаев аудандық соты Батыс
Қазақстан облысының Ақжайық аудандық соты болып аталсын.
4. Осы Жарлық қол қойылған күннен бастап күшiне енедi.
Қазақстан Республикасының
Президентi

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК